Source: http://docplayer.fi/1086475-Bentsodiatsepiinit-vaikutukset-vieroitus.html
Timestamp: 2018-01-16 15:54:38+00:00
Document Index: 4084811

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

BENTSODIATSEPIINIT VAIKUTUKSET VIEROITUS - PDF
BENTSODIATSEPIINIT VAIKUTUKSET VIEROITUS
Download "BENTSODIATSEPIINIT VAIKUTUKSET VIEROITUS"
1 BENTSODIATSEPIINIT VAIKUTUKSET VIEROITUS Tietoa ja ohjeita ongelmakäyttäjille, vieroitusta toivoville ja heitä tukeville Professori C. Heather Ashton, D.M., F.R.C.P. School of Neurosciences Division of Psychiatry The Royal Victoria Infirmary Queen Victoria Road Newcastle upon Tyne NE1 4LP Alkuperäisjulkaisu: Suomennos tekijän luvalla 2006 Ari Tiensuu Järvenpään sosiaalisairaala Lääketieteellinen editointi Markus Sundqvist Tekninen toimitus Järvenpään sosiaalisairaalan tutkimusyksikkö
2 Sisältö ESIPUHE 4 Luku 1 BENTSODIATSEPIINIT: MITEN NE VAIKUTTAVAT ELIMISTÖSSÄ 6 TAUSTAA 6 BENTSODIATSEPIINIT 7 BENTSODIATSEPIINIEN SIVUVAIKUTUKSIA 12 BENTSODIATSEPIINIEN PITKÄAIKAISKÄYTÖN SOSIOEKONOMISET VAIKUTUKSET 20 Luku 2 KUINKA VIEROITTAUTUA BENTSODIATSEPIINEISTA PITKÄAIKAISEN KÄYTÖN JÄLKEEN 22 TAUSTAA 22 MIKSI SINUN PITÄISI VIEROITTAUTUA BENTSODIATSEPIINEISTA? 23 ENNEN VIEROITUKSEN ALOITTAMISTA 24 VIEROITUS 26 Luku 3 AKUUTIT JA PITKITTYNEET BENTSODIATSEPIINIVIEROITUSOIREET 48 VIEROITUSOIREIDEN MEKANISMIT 49 AKUUTIT VIEROITUSOIREET 49 YKSILÖLLISET OIREET, NIIDEN SYYT JA KÄSITTELY 51 LISÄLÄÄKITYS BENTSODIATSEPIINIVIEROITUKSEN AIKANA 61 BENTSODIATSEPIINIEN KÄYTTÖ VIEROITUKSEN AIKANA JA SEN JÄLKEEN 65 RUOKAVALIO, NESTEYTYS JA HARJOITTELU 65 VIEROITUKSEN KULKU 67 PITKITTYNEET VIEROITUSOIREET 68 EPILOGI 75 2
3 TAULUKOT Luku 1 Taulukko 1. Bentsodiatsepiinit ja vastaavat lääkkeet Taulukko 2. Bentsodiatsepiinien terapeuttinen vaikutus Taulukko 3. Joitakin bentsodiatsepiinien pitkäaikaiskäytön sosioekonomisia haittoja Luku 2 Taulukko 1. Vieroitus suuresta (6 mg) alpratsolaamin päiväannoksesta (Xanor) diatsepaamilla (Diapam) Taulukko 2. Yksinkertainen vieroitus diatsepaamista (Diapam) 40 mg:n päiväannoksesta Taulukko 3. Vieroitus loratsepaamista (Temesta) 6 mg:n päiväannoksesta diatsepaamilla (Diapam) Taulukko 4. Vieroitus nitratsepaamista (Insomin) 10 mg:n yöannoksesta diatsepaamilla (Diapam) Taulukko 5. Vieroitus klonatsepaamista (Rivatril) 1,5 mg:n päiväannoksesta diatsepaamilla (Diapam) Taulukko 6. Vieroitus klonatsepaamista (Rivatril) 3 mg:n päiväannoksesta diatsepaamilla (Diapam) Taulukko 7. Vieroitus alpratsolaamista (Xanor) 4 mg:n päiväannoksesta diatsepaamilla (Diapam) Taulukko 8. Vieroitus loratsepaamista (Temesta) 3 mg:n päiväannoksesta diatsepaamilla (Diapam) Taulukko 9. Vieroitus tematsepaamista (Tenox) 30 mg:n yöannoksesta diatsepaamilla (Diapam) Taulukko 10 Vieroitus oksatsepaamista (Oxepam) 20mg kolmasti päivässä (yht. 60mg) diatsepaamilla Taulukko 11. Vieroitus kloordiatsepoksidista (Risolid) 25mg kolmasti päivässä (yht. 75mg) Taulukko 12. Vieroitus tsopiklonista (Imovane) 15mg: yöannoksesta diatsepaamilla (Diapam) Taulukko 13. Vieroittautuminen antidepressanteista Luku 3 Taulukko 1. Bentsodiatsepiinivieroitusoireita Taulukko 2. Masennuslääkkeiden vieroitusoireita Taulukko 3. Joitakin viivästyneitä bentsodiatsepiinivieroitusoireita Taulukko 4. Mahdollisia syitä viivästyneisiin bentsodiatsepiinivieroitusoireisiin 3
4 ESIPUHE Bentsodiatsepiinien sivu- ja haittavaikutukset muodostavat kasvavan kansanterveysongelman maailmanlaajuisesti ja myös Suomessa. Potilaiden on vaikea puhua lääkärilleen ongelmasta, kun he pelkäävät lääkärin lopettavan lääkityksen ja lopetuksen aiheuttavan heille vielä suurempia ongelmia. Useat lääkärit kokevat potilaiden tavoin epävarmuutta siitä, miten bentsodiatsepiinien haittoihin tulisi suhtautua. Pitkäaikaiskäytön tai päihteiden ja bentsodiatsepiinien sekakäytön seurauksena syntynyt bentsodiatsepiiniriippuvuus on ongelma, josta irtipääsemiseksi suuri osa potilaista tarvitsee hoidollista tukea. Ongelmista kärsivät lisääntyvästi niin nuoret huumeisiin retkahtaneet, stressistä ja työuupumuksesta kärsivät aikuiset kuin alkoholin ongelmakäyttäjät, mielenterveysongelmaiset tai vanhukset, joiden itsenäinen toimintakyky on heikkenemässä. Professori Heather Ashton perusti vuonna 1982 bentsodiatsepiinivieroitusklinikan. Vieroitusklinikalla kerättiin tietoa siellä hoidetuista potilaista ja erityisesti siitä, miten vieroituksessa voi onnistua. Manuaali on kirjoitettu vieroitushoidon tukiaineistoksi. Se perustuu kliiniseen hoitokokemukseen ja sen yhteydessä toteutettuun tutkimustyöhön. Vastaavaa työtä on tehty monissa muissakin maissa, mm. Ruotsissa ja Suomessa luvuilla. Suomessa avohoidossa tapahtuva bentsodiatsepiinivieroitus käynnistettiin 1990-luvun alussa A-klinikkasäätiön Kettutien A-poliklinikalla. Hoitomallista on julkaistu väitöskirja (Helena Vorma). Vuonna 2005 ja 2006 julkaistuissa alkoholi- ja huumeongelmien hoitoa koskevissa käypä hoito suosituksissa on annettu tutkimusnäyttöön perustuvia yleisohjeita bentsodiatsepiiniriippuvuudesta kärsivien sekakäyttäjien hoitamiseksi (www.kaypahoito.fi). Kuten Ashton kirjoituksessaan toteaa, ongelma on hyvin monitahoinen ja ilmenemistavat vaihtelevat. Samoin vaihtelevat myös keinot päästä irti riippuvuudesta. Osa ihmisistä pystyy pääsemään lääkkeistä irti omin avuin, osa yhteistyössä hänelle lääkkeitä määränneen lääkärin kanssa. Myös riippuvuuden hoitoon syvemmin perehtyneet erityisyksiköt ovat tarpeen kehittämään edelleen hoitokäytäntöjä ja tukemaan sekä vieroituksessa eteenpäin pyrkiviä potilaita että heitä hoitavaa terveydenhuolto- ja päihdehuollon henkilöstöä. Järvenpään sosiaalisairaala on tehnyt tätä työtä vuosikymmeniä. Sairaalassamme hoidetaan jatkuvasti hyvin laajaa bentsodiatsepiiniriippuvaisten potilaiden kirjoa. Oheinen ensisijaisesti potilaille kirjoitettu neuvonta-aineisto on ollut muutamia vuosia käytössä sairaalassa toteuttamamme vieroitushoidon tukimateriaalina. Vuonna 2003 tehty suomennos on ollut myös saatavilla professori Ashtonin kansainvälisellä www- 4
5 palvelusivulla: Olemme havainneet aineiston hyödylliseksi niin omaan riippuvuushäiriöön syvempiä tietoja kaipaaville potilaille kuin heitä hoitavalle henkilökunnalle. Vuoden 2003 käännöstä on tarkistettu ja paranneltu. Hankittujen myönteisten kokemusten vuoksi julkaisemme nyt aineiston kotisivuillamme mahdollista laajempaa käyttöä varten. Järvenpäässä Antti Holopainen ylilääkäri 5
6 Luku 1 BENTSODIATSEPIINIT: MITEN NE VAIKUTTAVAT ELIMISTÖSSÄ TAUSTAA Kahdentoista vuoden ajan ( ) johdin bentsodiatsepiinivieroitusklinikkaa ihmisille, jotka halusivat päästä irti rauhoittavista ja unilääkkeistä. Opin paljon tästä aihepiiristä seuratessani sekä urheita että kärsiviä potilaitani. Kuuntelemalla yli 300 potilaan tarinoita ja seuraamalla heidän edistymistään (viikosta viikkoon tai joskus päivästä päivään) opin hiljalleen sen, mitä pitkäaikainen bensodiatsepiinien käyttö ja sitä seuraava vieroittautuminen voi tuoda mukanaan. Useimmat klinikalla olleet potilaat olivat käyttäneet bentsodiatsepiineja lääkäreiden kirjoittamilla resepteillä useiden vuosien ajan, joskus jopa yli 20 vuotta. He halusivat lopettaa, koska eivät enää tunteneet oloaan hyväksi. He olivat huomanneet, että huolimatta käytön alkuaikojen vaikutuksista lääkitys sai nyt heidät tuntemaan olonsa sairaaksi. Heillä esiintyi monia sekä psyykkisiä että fyysisiä oireita. Toiset olivat masentuneita ja/tai levottomia, osalla oli "ärtyneet sisäelimet" eli sydänperäisiä tai neurologisia vaivoja. Useat potilaat olivat läpikäyneet sairaalassa laajoja mahasuolikanavan, sydämen ja hermoston tutkimuksia (useimmiten negatiivisin tuloksin). Joillekin oli kerrottu vääränä diagnoosina, että heillä oli multippeliskleroosi. Useat olivat menettäneet työpaikkansa alituisten sairaspoissaolojen vuoksi. Näiden potilaiden kokemukset ovat sittemmin vahvistettu monissa tutkimuksissa, tuhansien Iso-Britanniassa ja muualla Euroopassa vertaistukiryhmiin osallistuvien potilaiden sekä turhaan USA:ssa apua etsineiden henkilöiden kautta. On mielenkiintoista, että potilaat huomasivat itse, ennen lääketieteen ammattilaisia, että bensodiatsepiinien pitkäaikainen käyttö voi aiheuttaa ongelmia. Jotkut lukijat ehkä päättävät siirtyä suoraan bentsodiatsepiineista vieroittautumista käsittelevään lukuun (luku 2). Kuitenkin niiden jotka haluavat ymmärtää paremmin vieroitusoireita ja vieroittautumistekniikoita (ja siksi selviytyä paremmin vieroittautumisprosessista) tulee ensin perehtyä siihen: - miten bentsodiatsepiinit vaikuttavat kehossa - kuinka ne toimivat - kuinka keho sopeutuu pitkäaikaiseen käyttöön - miksi vieroitusoireita esiintyy Seuraavassa kappaleessa tullaan perehtymään näihin kysymyksiin. 6
7 BENTSODIATSEPIINIT Voimakkuus Erilaisia bentsodiatsepiineja on saatavilla suuri määrä (taulukko 1). Erilaisten bentsodiatsepiinien voimakkuuksissa on suuria eroja, jopa niin että ekvivalentti (rinnasteinen) annos voi vaihdella 20-kertaisesti. Esimerkiksi 0,5 mg alprasolaamia (kauppanimet Suomessa 2006: Xanor, Alprox, Alprazolam Generics, Alprazolam Alternova) on suurin piirtein rinnastettavissa 10 mg:aan diatsepaamia. Näin ollen päivittäinen 6 mg:n annos alprasolaamia, annos joka USA:ssa ei ole mitenkään epätavallinen on rinnasteinen hyvin korkeaan, 120 mg annokseen diatsepaamia (kauppanimet Suomessa 2006: Diapam, Diazepam Desitin, Medipam, Stesolid). Lääkärit eivät aina täysin hyväksy edellä esitetyn suuruista vaihtelua voimakkuuksissa, eivätkä kaikki ole yhtä mieltä tässä mainituista rinnastettavuuksista. Siitä huolimatta henkilöt, jotka käyttävät voimakkuudeltaan sellaisia bentsodiatsepiineja kuten alpratsolaami, loratsepaami (kauppanimet Suomessa 2006: Temesta, Ativan) tai klonatsepaami (kauppanimi Suomessa 2006: Rivatril), käyttävät suhteellisen suuria annoksia. Tämä voimakkuuden vaihtelu on tärkeätä huomata, kun vaihdetaan bentsodiatsepiinia toiseen, esimerkiksi vieroitusvaiheessa diatsepaamiin, kuten seuraavassa luvussa tullaan kuvaamaan. Poistumisnopeus Eri bentsodiatsepiinit eroavat merkittävästi myös siinä, miten ne metaboloituvat (maksassa) ja poistuvat elimistöstä (virtsassa). Kts. taulukko 1. 7
8 Taulukko 1 Bentsodiatsepiini Diatsepaami (Diapam, Medipam ym) Klooridiatsepoksidi (Risolid) Alpratsolaami (Xanor, Alprox ym) Oksatsepaami (Oxepam, Opamox ym) Klonatsepaami (Rivatril) Klobatsaami (Frisium) Tematsepaami (Tenox, Normison) Nitratsepaami (Insomin) Triatsolaami (Halcion) Loratsepaami (Temesta) Tsolpideemi* (Stilnoct) Tsaleploni* (Sonata) Tsopikloni * (Imovane) Bentsodiatsepiinit ja vastaavat lääkkeet 1) Puoliintumisaika (aktiivisia hajoamistuotteita) tuntia ( tuntia) 2) Käyttötarkoitus 3) Ekvivalentti annos (mg) ahdistuneisuus tuntia ahdistuneisuus 25 ( tuntia) 6-12 tuntia ahdistuneisuus 0, tuntia ahdistuneisuus tuntia ahdistuneisuus, kouristelu 0, tuntia ahdistuneisuus, 20 kouristelu 8-22 tuntia unettomuus tuntia unettomuus 10 2 tuntia unettomuus 0, tuntia ahdistuneisuus 1 2 tuntia unettomuus 20 2 tuntia unettomuus tuntia unettomuus 15 * Ei ole bentsodiatsepiini, mutta vaikutuksiltaan on niiden kaltainen. Nämä lääkkeet eroavat kemiallisesti bentsodiatsepiineista, mutta niillä on sama vaikutus kehoon ja ne toimivat samanlaisella mekanismilla kuin bentsodiatsepiinitkin. 1) Puoliintumisaika: aika, joka kuluu yksittäisen annoksen jälkeen siihen, että veressä oleva lääkkeen pitoisuus laskee puoleen huippuarvosta. Suluissa on aktiivisten hajoamistuotteiden puoliintumisaika. Puoliintumisaika vaihtelee huomattavasti eri yksilöiden välillä. 2) Käyttötarkoitus: Huolimatta eri bentsodiatsepiinien samankaltaisista vaikutuksista, ne on tavallisesti jaoteltu käyttötarkoituksensa mukaan ahdistus-, uni- ja kouristuslääkkeisiin. 3) Nämä rinnastukset eivät ole kaikkien mielestä vastaavia, mutta ne perustuvat kliiniseen kokemukseen vieroitusohjelmien aloituksista, kun lääkkeitä vaihdetaan diatsepaamiin. 4) Kaikkia näitä lääkkeitä suositellaan vain lyhytaikaiseen käyttöön (maksimissaan 2-4 viikkoa). Tässä taulukossa on käytetty lääkeaineiden geneerisiä ja lääkkeiden suomenkielisiä nimiä vuonna
9 Esimerkiksi puoliintumisaika (eli aika jossa yhden lääkeannoksen pitoisuus veressä laskee puoleen alkuperäisestä pitoisuudesta) triatsolaamilla (kauppanimi Suomessa 2006: Halcion) on vain 2-5 tuntia, kun taas diatsepaamin puoliintumisaika on tuntia ja diatsepaamin aineenvaihdunnassa syntyneen väliaineen desmetyylidiatsepaamin puoliintumisaika on tuntia. Tämä merkitsee sitä, että veriseerumista voidaan löytää puolet yhden annoksen sisältämän diatseepaamin aineenvaihduntatuotteista jopa 200 tuntia käytön jälkeen. Päivittäiskäytössä tapahtuu lääkkeen kasautumista, joten elimistöön voi siten kertyä korkeitakin pitoisuuksia (erityisesti rasvakudoksiin). Kuten taulukko 1 näyttää, on yksilöiden välillä huomattavia eroja siinä, miten bentsodiatsepiinit muuttuvat aineenvaihdunnassa. Vaikutuksen kesto Poistumisnopeus on ilmeisen tärkeä bentsodiatsepiinien vaikutuksen määrittäjä. Kuitenkin lääkkeen havaittavissa oleva vaikutus on tavallisesti kestoltaan huomattavasti lyhempi kuin puoliintumisaika. Useimpien bentsodiatsepiinien havaittava vaikutus lakkaa muutamassa tunnissa. Tästä huolimatta lääke vaikuttaa salakavalasti niin kauan kuin sitä kehossa esiintyy. Tämä vaikutustapa tulee havaittavammaksi käytön jatkuessa tai se voi ilmetä vieroitusoireina kun annostusta vähennetään tai lääkkeen käyttö lopetetaan. Bentsodiatsepiinien hoidollinen vaikutus Jos ei oteta huomioon eroja voimakkuudessa, poistumisnopeudessa ja vaikutuksen kestossa, niin kaikki bentsodiatsepiinit vaikuttavat kehossa samalla tavalla. Tämä siitä huolimatta, että lääke on voitu määrätä joko vähentämään ahdistuneisuutta, unilääkkeeksi tai ehkäisemään kouristuksia. Kaikilla bentsodiatsepiineilla on viisi pääominaisuutta, joiden vuoksi niitä käytetään hoitolääkkeinä: - ne vähentävät ahdistuneisuutta - toimivat unilääkkeenä ja lihasrelaksanttina - ehkäisevät kouristuksia - toimivat amnestisesti (muistia heikentävästi) Kts. taulukko 2. 9
10 Taulukko 2 Bentsodiatsepiinien hoidollinen käyttö Vaikutus Anksiolyytti Lievittää ahdistuneisuutta Unilääke Edistää unta Relaksantti Relaksoi lihaksia Antikonvulsantti Lopettaa epileptisiä kouristuskohtauksia Amnesia vaurioittaa lyhytkestoista muistia Kliininen käyttö - Ahdistus- ja paniikkihäiriöt, pelkotilat - Unettomuus - Lihasspasmit, kouristustilat - Lääke ja huumausaineyliannostuksiin liittyvät kohtaukset, epilepsian jotkin muodot. - Esilääkitys ennen operaatioita, rauhoittaminen ennen pieniä kirurgisia toimia. Alkoholivieroitus Muita kliinisiä käyttökohteita, hyväksi todettuja vaikutuksia Akuutti psykoosi, johon liittyy yliärtyisyyttä ja aggressiivisuutta. Nämä ominaisuudet, pienin astevaihteluin eri bentsodiatsepiineilla, antavat lääkkeille joitakin hyödyllisiä lääketieteellisiä ominaisuuksia. Harvat muut lääkkeet voivat kilpailla niiden tehokkuudelle, nopealle vaikutukselle ja vähäiselle akuutille toksisuudelle. Lyhytaikaisessa käytössä bentsodiatsepiinit voivat olla kallisarvoisia, joskus jopa hengenpelastajia. Käyttöalue on kliinisesti laaja kuten taulukosta 2 voimme huomata. Lähes kaikki bentsodiatsepiinien käyttöön liittyvät haitat johtuvat niiden pitkäaikaiskäytöstä (yli muutaman viikon kestävästä säännöllisestä käytöstä). The UK Committee on Safety of Medicines suositteli vuonna 1988 että bentsodiatsepiinien käytössä tulisi yleisesti pidättäytyä vain lyhytaikaiseen käyttöön (ainoastaan 2-4 viikkoa). Toimintamekanismit Kaikkien, jotka kamppailevat bentsodiatsepiineista johtuvien ongelmien kanssa, tulisi olla tietoisia siitä, että lääkkeellä on syviä, hoidollisista vaikutuksista erillisiä vaikutuksia sekä mieleen että ruumiiseen. Bentsodiatsepiinit itse asiassa vaikuttavat suoraan tai välillisesti melkein kaikkiin aivotoimintojen puoliin. Seuraavassa lyhyt selitys toimintamekanismista niille, joita kiinnostaa tietää, millä tavalla ja miksi bentsodiatsepiinien vaikutukset ovat näin laaja-alaisia. 10
11 Kaikki bentsodiatsepiinit toimivat lisäämällä luonnollisen aivokemikaalin GABA:n (gamma-aminovoihappo) esiintymistä. GABA on välittäjäaine, joka välittää viestejä yhdeltä hermosolulta toiselle. GABA:n välittämä viesti on luonteeltaan ehkäisevä: se välittää hermosolulle käskyn hiljentyä tai lopettaa toiminnan kokonaan. Koska noin 40 % kaikista aivojen miljoonista hermosoluista reagoi GABA:aan, sen vaikutus aivoissa on huomattava: se on jollain tapaa kehon luonnollinen unentuoja ja rauhoittaja. Tämä GABA:n luonnollinen vaikutus voimistuu bentsodiatsepiineilla, jotka siten aiheuttavat ylimääräisen (usein liiallisen) hillitsevän vaikutuksen hermosoluissa (kuva 1). GABA välittää hermosoluja hillitsevät viestinsä näppärästi sähkön avulla. GABA saa aikaan sen, että vastaanottava hermosolu avaa ulkokuorelleen väylän erityiseen GABAreseptoriin, josta negatiivisesti varautuneet hiukkaset (kloridi-ionit) pääsevät hermosolun sisään. Nämä negatiiviset ionit "ylilataavat" hermosolun tehden sen vähemmän herkäksi muiden välittäjäaineiden mahdollisille ärsykkeille. Myös bentsodiatsepiinit vaikuttavat 11
12 omiin erityisalueisiinsa (bentsodiatsepiinireseptoreihin), jotka sijaitsevat itse asiassa GABA-reseptoreissa. Bentsodiatsepiini tehostaa GABA:n toimintaa, joka näin päästää lisää kloridi-ioneja hermosolun sisälle ja tekee siitä entistäkin stabiilimman ärsykkeitä kohtaan. Bentsodiatsepiinireseptorien eri alatyypeillä on hivenen erilainen toimintavaikutus. Yksi alatyyppi (alpha1) on vastuussa rauhoittavasta vaikutuksesta, toinen (alpha2) taas ahdistuksen lievittämisestä sekä alpha1, alpha2 ja alpha5 yhdessä kouristuksia ehkäisevästä ja lievittävästä vaikutuksesta. Kaikki bentsodiatsepiinit yhdessä näiden alatyyppien kanssa lisäävät enemmän tai vähemmän GABAn aktiivisuutta aivoissa. Bentsodiatsepiineilla aikaansaadun GABA:n kasvaneen lamauskyvyn seurauksena on aivojen alentunut kiihottavien välittäjäaineiden - mukaan lukien noradrenaliini, serotoniini, asetyylikoliini ja dopamiini - tuotantokyky. Nämä välittäjäaineet ovat välttämättömiä: - normaalille älykkyydelle - muistille - lihaskunnolle ja -koordinaatiolle - tunteiden esiintymiselle - umpieritysrauhasten eritykselle - sydämen rytmille ja verenpaineen säätelylle sekä - muille ruumiintoiminnoille, jotka kaikki saattavat häiriytyä em. syistä Muut bentsodiatsepiinireseptorit, jotka eivät ole yhteydessä GABA:an ja sijaitsevat munuaisissa, paksusuolessa, verisoluissa ja lisämunuaisten kuorella, voivat myös häiriintyä joidenkin bentsodiatsepiinien vaikutuksesta. Nämä suorat ja epäsuorat vaikutukset ovat syypäitä bentsodiatsepiinien annosteluun liittyviin, hyvin tiedossa oleviin sivuvaikutuksiin. BENTSODIATSEPIINIEN SIVUVAIKUTUKSIA Ylirauhoittuminen (ylisedaatio) Ylirauhoittuminen liittyy rauhoittavien/unilääkkeinä käytettyjen bentsodiatsepiinien annosteluun. Oireisiin kuuluvat horroksen kaltainen tila, heikko keskittymiskyky, lihasten yhteistoiminnan häiriöt, lihasheikkous, huimaus ja hajamielisyys. Kun bentsodiatsepiineja otetaan iltaisin unilääkkeinä, voi niiden vaikutus ilmetä seuraavana päivänä "krapulana", näin erityisesti hitaasti poistuvilla valmisteilla (taulukko1). Joka tapauksessa sietokyky rauhoittaviin lääkkeisiin kehittyy tavallisesti 1-2 viikossa ja levottomat potilaat, jotka ottavat bentsodiatsepiineja päivän aikana, valittavat harvoin 12
13 uneliaisuudesta, vaikka päätöksentekokyky ja jotkin muistitoiminnot saattavat olla heikentyneitä. "Ylirauhoittuminen" kestää pidempään ja sitä on huomattu enimmäkseen vanhuksilla ja se voi myötävaikuttaa kaatumisiin ja murtumien syntyyn. Jopa pienten bentsodiatsepiiniannosten jälkeen on vanhuksilla esiintynyt akuutteja sekavuustiloja. Bentsodiatsepiineista johtuva ylirauhoittuminen edesauttaa onnettomuuksia kotona ja töissä. Monissa maissa suoritetut tutkimukset ovat osoittaneet merkittävän yhteyden liikenneonnettomuusriskin ja bentsodiatsepiinien käytön välillä. Bentsodiatsepiineja käyttäviä henkilöitä pitäisi varoittaa riskeistä, jotka liittyvät autolla ajamiseen ja koneiden käyttöön. Vaikutukset muihin lääkkeisiin Bentsodiatsepiinit lisäävät muiden rauhoittavasti vaikuttavien lääkkeiden tehoa: - muut unilääkkeet - jotkut masennuslääkkeet (esim. amitriptyliini (kauppanimi Suomessa 2006: Triptyl, Noritren), doksepiini (kauppanimi Suomessa 2006 : Doxal)) - neuroleptit eli antipsykootit (esim. proklooriperatsiini (kauppanimi Suomessa 2006: Stemetil), trifluoperatsiini) - kouristuksia vähentävät lääkkeet (esim. fenobarbitaali, fenytoiini (kauppanimi Suomessa 2006: Hydantin, Pro-Epanutin), karbamatsepiini (kauppanimi Suomessa 2006: Neurotol, Tegretol) - rauhoittavat antihistamiinit (esim. difenhydramiini, promatsiini) - opiaatit (heroiini, morfiini, meperidiini) - alkoholi Bentsodiatsepiineja käyttäviä potilaita pitäisi varoittaa näistä vuorovaikutuksista. Jos rauhoittavia lääkkeitä otetaan yliannostus, bentsodiatsepiinit voivat lisätä kuolemanriskiä. Muistin vahingoittuminen Bentsodiatsepiinien on tiedetty pitkään aiheuttavan amnesiaa. Tätä vaikutusta hyödynnetään, kun lääkkeitä käytetään suurten leikkausten tai pienten kirurgisten operaatioiden esilääkityksenä. Epämiellyttävien tapahtumien unohtaminen on tervetullut tapahtuma tällaisissa olosuhteissa. Tähän tarkoitukseen käytetään melko suuria yksittäisannoksia, lyhytvaikutteisia bentsodiatsepiineja; esim. midatsolaami (kauppanimi Suomessa 2006: Dormicum) voidaan antaa suonensisäisesti. Suulliset annokset bentsodiatsepiineja unettomuuden tai hermostuneisuuden hoitoon käytettävissä annosmäärissä voivat myös aiheuttaa muistin heikentymistä. 13
14 Uuden tiedon hankinta on puutteellista osaksi keskittymisen ja huomion puutteen vuoksi. Lisäksi lääkkeet aiheuttavat tietynlaisen vajauksen pikamuistissa, tuoreiden asioiden muistamisessa; olosuhteissa, joissa ne tapahtuivat sekä niiden aikajärjestyksessä. Vastakohtaisesti muut muistitoiminnot - sanojen muistaminen, kyky muistaa puhelinnumero hetken ja pitkäaikaisten asioiden muistaminen - eivät heikenny. Pikamuistin heikentyminen saattaa satunnaisesti johtaa muistikatkoksiin tai ajatuskatkoksiin. Väitetään, että joskus jotkin tällaiset muistikatkokset saattavat olla syynä epätyypilliseen toimintaan, kuten myymälävarkauksiin. Bentsodiatsepiineja määrätään usein akuutteihin stressiin liittyviin reaktioihin. Tänä aikana ne saattavat antaa lievitystä onnettomuuksista johtuvaan ahdinkoon, mutta käytettäessä kauemmin kuin muutaman päivän ajan, ne saattavat estää normaalin psykologisen asettumisen. Menetykseen tai läheisen kuolemaan liittyvissä tapauksissa ne saattavat haitata suremisprosessia, joka voi jäädä useiksi vuosiksi käsittelemättä. Muissa ahdistustiloissa, kuten paniikkihäiriössä ja avoimien paikkojen pelossa, bentsodiatsepiinit saattavat estää vaihtoehtoisten stressinhallintakeinojen oppimisen, kuten kognitiiviset käyttäytymishoidot. Paradoksaalinen piristävä vaikutus Bentsodiatsepiinit aiheuttavat joskus paradoksista jännittyneisyyttä, johon liittyy: - lisääntynyttä ahdistusta - unettomuutta - painajaisia - hallusinaatioita unen alussa - ärtyneisyyttä, yliaktiivista tai aggressiivista käyttäytymistä - epileptisten kohtausten pahenemista Erityisesti suonensisäisen annostelun, mutta myös suullisen annostelun jälkeen on havaittu vihaisia hyökkäyksiä ja väkivaltaista käytöstä, kuten päällekarkauksia (ja jopa henkirikoksia). Vähemmän dramaattiset nousut ärtyneisyydessä ja kiistanhaluisuudessa ovat paljon tavallisempia, ja niitä panevat usein merkille potilaat itse tai heidän perheensä. Tällaiset reaktiot ovat usein samanlaisia kuin alkoholin joskus aiheuttamat. Ne ovat tavallisimpia ahdistuneissa ja aggressiivisissa yksilöissä, lapsissa ja ikäihmisissä. Ne saattavat johtua normaalisti sosiaalisten syiden takia hillittyjen käyttäytymistapojen vapautumisesta tai estämisestä. Bentsodiatsepiinien on ajateltu aiheuttaneen joitakin pahoinpitelyjä. 14
15 Masennus ja tunteiden tylsistyminen Pitkään bentsodiatsepiineja käyttäneet, kuten alkoholistit ja barbituraateista riippuvaiset potilaat, ovat usein masentuneita ja masennus saattaa ensin ilmaantua pitkittyneessä bentsodiatsepiinikäytössä. Bentsodiatsetsepiinit saattavat sekä aiheuttaa että pahentaa masennusta, mahdollisesti vähentämällä aivojen välittäjäaineiden, kuten serotoniinin ja noradrenaliinin tuotantoa. Tästä huolimatta ahdistus ja masennus esiintyvät usein samanaikaisesti, ja bentsodiatsepiineja määrätään usein yhdistyneeseen ahdistukseen ja masennukseen. Joskus lääkkeet näyttävät lisäävän tällaisten potilaiden taipumusta itsemurhaan. 50 ensimmäisestä potilaasta, joita hoidettiin vieroitusklinikallani (raportoitu 1987), 10 oli ottanut sairaalahoitoa vaativan yliannostuksen lääkettä ollessaan jatkuvassa bentsodiatsepiinihoidossa. Vain kahdella heistä oli ollut masentava sairaus ennen kuin heille oli määrätty bentsodiatsepiineja. Masennus haihtui näiltä potilailta bentsodiatsepiinivieroituksen jälkeen, eikä kukaan ottanut enää yliannostuksia vieroituksen jälkeen 10 kuukaudesta 3,5 vuoteen kestäneen jälkiseurannan aikana. Vuonna 1988 Iso-Britannian lääkkeiden turvallisuuskomitea (the Committee on Safety of Medicines in the UK) suositteli, että bentsodiatsepiineja ei pitäisi käyttää yksinään masennuksen tai masennukseen liittyvän ahdistuksen hoitoon. Tällaiset potilaat saattavat nopeammin turvautua itsemurhaan. Henkinen anestesia, kyvyttömyys tuntea iloa tai tuskaa, on yleinen bentsodiatsepiinien pitkäaikaiskäyttäjien vaiva. Tällainen henkinen turtumus liittyy luultavasti bentsodiatsepiinien aivojen henkisten keskusten toimintaa estävään vaikutukseen. Entiset bentsodiatsepiinien pitkäaikaiset käyttäjät surevat usein katkerasti perheenjäseniensä lasten ja puolisoiden tai partnerien - tunnevasteiden puutetta sinä aikana, kun he käyttivät lääkkeitä. Pitkittynyt bentsodiatsepiinien käyttö saattaa aiheuttaa perheongelmia ja jopa avioeroja. Epäsuotuisat vaikutukset vanhuksiin Vanhukset ovat herkempiä kuin nuoret bentsodiatsepiinien keskushermostoa lamaaville vaikutuksille. Bentsodiatsepiineja tulisi voida välttää aina kun mahdollista. Ne voivat aiheuttaa vanhuksissa sekavuutta, vaeltelua öisin, amnesiaa, ataksiaa (tasapainon menetystä), krapulavaikutuksen ja "pseudodementiaa" (joskus väärin liitetty Alzheimerin tautiin). Vanhusten kasvanut herkkyys bentsodiatsepiineille johtuu osittain siitä, että he metaboloivat lääkkeitä tehottomammin kuin nuoremmat. Niinpä lääkkeen vaikutus kestää kauemmin ja lääkkeen kumuloitumista esiintyy herkästi säännöllisessä käytössä. Kuitenkin bentsodiatsepiinien lamaava vaikutus on suurempi vanhuksiin jopa samoilla 15
16 pitoisuuksilla veressä. Tämä johtuu ehkä siitä, että vanhuksilla on vähemmän aivosoluja ja vähemmän reservejä aivokapasiteetissa kuin nuoremmilla ihmisillä. Näiden syiden vuoksi on yleensä suositeltu, että jos vanhukset käyttävät bentsodiatsepiineja, niin annostuksen tulisi olla puolet siitä, mitä suositellaan työikäisille. Käytön tulisi olla lyhytkestoista (vain 2 viikkoa kuten työikäisilläkin). Lisäksi bentsodiatsepiinit, joilla ei ole aktiivisia metaboliitteja (esim. oksatsepaami; Oxepam ja tematsepaami; Temesta), ovat paremmin siedettyjä kuin ne, joilla on hitaasti poistuvia metaboliitteja (esim. klordiatsepoksidi; Risolid ja nitratsepaami; Insomin). Eri bentsodiatsepiinien rinnasteiset vahvuudet ovat vanhuksilla suunnilleen samat kuin nuoremmillakin ihmisillä (taulukko1). Epäsuotuisat vaikutukset raskauteen Bentsodiatsepiinit läpäisevät istukan. Jos odottava äiti käyttää niitä säännöllisesti raskauden loppuvaiheessa, vaikka vain terapeuttisina annoksina, ne saattavat aiheuttaa komplikaatioita vastasyntyneissä. Sikiö ja vastasyntynyt metaboloivat bentsodiatsepiinit hyvin hitaasti, joten lapsessa saattaa esiintyä huomattavia pitoisuuksia vielä kaksi viikkoa syntymän jälkeen. Tämä johtaa velton lapsen syndroomaan, velttoihin lihaksiin, ylirauhallisuuteen ja kyvyttömyyteen imeä. Vieroitusoireet saattavat ilmestyä noin kahdessa viikossa. Niihin liittyy ylikiihtyneisyyttä, kimeää itkua ja ruokkimisvaikeuksia. Terapeuttisina annoksina bentsodiatsepiinit sisältävät vähän riskejä aiheuttaa synnynnäisiä epämuodostumia. Kuitenkin äidin pitkittynyt käyttö saattaa heikentää sikiön kohdunsisäistä kasvua ja hidastaa aivojen kehitystä. On olemassa kasvavaa huolestuneisuutta siitä, että tällaiset lapset ovat myöhemmin elämässään taipuvaisia keskittymiskykyhäiriöille, yliaktiivisuudelle, oppimisvaikeuksille ja erilaisille autistisille häiriöille. Sietokyky Säännöllinen bentosdiatsepiinin käyttö kehittää sietokyvyn monille sen vaikutuksille. Alkuperäisellä annoksella on jatkuvasti pienempi vaikutus, ja annostusta on lisättävä, jotta saadaan alkuperäinen vaikutus. Tämä on johtanut usein siihen, että lääkärit lisäävät annostusta tai määräävät toista bentsodiatsepiinia niin että jotkin potilaat ottavat kahta bentsodiatsepiinia kerralla. Sietokyky bentsodiatsepiinien eri vaikutuksille kehittyy vaihtelevilla nopeuksilla ja eri asteisesti. Hypnoottisten (unettavien) vaikutusten sietokyky kehittyy nopeasti ja unitutkimukset ovat osoittaneet, että unikuviot, syvä uni (hidasaaltoinen uni) ja unien 16
17 näkeminen (jonka bentsodiatsepiinit aluksi tukahduttavat), palaavat aikaisemmille tasoilleen parin viikon bentsodiatsepiinin säännöllisen käytön jälkeen. Samalla lailla lääkettä päivisin ahdistukseen käyttävät eivät enää tunne itseään unisiksi muutaman päivän jälkeen. Sietokyky ahdistusta lievittäville vaikutuksille kehittyy hitaammin, mutta on vähän todisteita siitä, että bentsodiatsepiinit säilyttävät tehonsa muutaman kuukauden jälkeen. Itse asiassa pitkäaikainen bentsodiatsepiinien käyttö saattaa jopa pahentaa ahdistushäiriöitä. Monet potilaat huomaavat, että ahdistusoireet lisääntyvät tasaisesti vuosien mittaan huolimatta bentsodiatsepiinien jatkuvasta käytöstä ja paniikkikohtauksia ja/tai avoimen paikan kammoa saattaa ilmaantua ensi kertaa vuosien pitkittyneen käytön jälkeen. Tällainen oireiden pahentuminen bentsodiatsepiinien pitkäaikaisen käytön aikana johtuu luultavasti siitä, että aineen ahdistusta lievittäville vaikutuksille kehittyy sietokyky niin, että vieroitusoireita ilmaantuu, vaikka lääkettä olisi jatkuvasti verenkierrossa. Kuitenkaan sietokyky ei välttämättä ole täydellinen ja pitkäaikaiskäyttäjät raportoivat joskus jatkuvasta tehokkuudesta, joka saattaa osaksi johtua vieroitusoireiden tukahduttamisesta. Joka tapauksessa useimmiten tällaiset oireet katoavat vähitellen onnistuneen bentsodiatsepiinien vähentämisen ja vieroituksen jälkeen. Niistä 50 potilaasta, jotka ensiksi tulivat klinikalleni, 10 potilasta tuli avoimen paikan kammoisiksi ensimmäistä kertaa ottaessaan bentsodiatsepiineja. Avoimen paikan kammon oireet vähenivät dramaattisesti vuoden kuluessa vieroituksesta jopa niillä potilailla, jotka olivat sulkeutuneet kotiinsa, eikä yksikään tullut avoimen paikan kammon lamauttamaksi seurannan aikana (10 kuukaudesta 3,5 vuoteen vieroituksen jälkeen). Sietokyky bentsodiatsepiinien kouristuksia vähentäville vaikutuksille tekee niistä yleisesti sopimattomia pitkäaikaiseen epilepsian hallintaan. Sietokyky bentsodiatsepiinien motorisille vaikutuksille voi kehittyä huomattavaksi, niin että ihmiset, joilla on hyvin suuri annostus, voivat ajaa pyörää ja pelata pallopelejä. Kuitenkaan muisti- ja kognitiovaikutuksille ei näytä ilmenevän täyttä sietokykyä. Monet tutkimukset näyttävät, että pitkittyneillä käyttäjillä nämä toiminnot jäävät heikentyneiksi. Vieroituksen jälkeen ne palaavat hitaasti, ja joskus epätäydellisesti. Sietokyky on ilmiö, joka kehittyy moniin pitkäaikaisesti käytettäviin lääkkeisiin (mukaan lukien alkoholi, heroiini, morfiini ja kannabis). Keho vastaa lääkkeen jatkuvaan läsnäoloon sarjalla muutoksia, jotka voittavat lääkkeen vaikutukset. 17
18 Bentsodiatsepiinien kohdalla kompensoivat muutokset tapahtuvat GABA:ssa ja bentsodiatsepiinireseptoreissa, joiden määrä vähenee niin, että GABA:n ja bentsodiatsepiinien estovaikutukset vähenevät. Samanaikaisesti GABA:n kontrolloimissa sekundäärisissä järjestelmissä tapahtuu muutoksia niin, että eksitatiivisten välittäjäaineiden aktiivisuus pyrkii palautumaan. Sietokyky bentsodiatsepiinien eri vaikutuksille saattaa vaihdella eri yksilöiden välillä luultavasti johtuen niistä eroista, jotka sisäisissä neurologisissa ja kemiallisissa kokoonpanoissa heijastuvat persoonallisuuteen ja stressiherkkyyteen. Sietokyvyn kehitys on yksi syy, miksi ihmiset tulevat riippuvaisiksi bentsodiatsepiineille. Se myös luo puitteet vieroitusoireyhtymälle, jota kuvataan seuraavassa luvussa. Riippuvuus Bentsodiatsepiinit ovat vahvasti riippuvuutta aiheuttavia lääkkeitä. Psykologinen ja fysiologinen riippuvuus voi kehittyä muutaman viikon tai kuukauden sisällä aktiivisen tai toistuvan käytön aikana. Bentsodiatsepiiniriippuvuudelle on olemassa monia päällekkäisiä tyyppejä. Riippuvuus terapeuttisesta annoksesta Ihmiset, jotka ovat tulleet riippuvaisiksi bentsodiatsepiinin terapeuttisista annoksista, omaavat usein monia seuraavia piirteitä. 1. He ovat ottaneet bentsodiatsepiineja määrättyinä hoidollisina (usein pieninä) annoksina kuukausien tai vuosien ajan. 2. He ovat vähitellen alkaneet tarvita bentsodiatsepiineja selvitäkseen tavallisista, jokapäiväisistä tehtävistä. 3. He ovat jatkaneet bentsodiatsepiinien ottamista vaikka alkuperäinen oire, johon lääkettä määrättiin, on kadonnut. 4. Heillä on vaikeuksia lopettaa käyttö tai vähentää annostusta vieroitusoireiden vuoksi. 5. Jos he käyttävät lyhytvaikutteisia bentsodiatsepiineja (taulukko 1), heille kehittyy ahdistusoireita annostusten välillä tai he himoitsevat seuraavaa annosta. 6. He ottavat säännöllisesti yhteyttä lääkäriin saadakseen seuraavan reseptin. 7. He tulevat ahdistuneiksi, jos seuraavaa reseptiä ei ole valmiina saatavana. He saattavat kantaa tabletteja mukanaan ja ottaa jopa ylimääräisen annoksen ennen odotettavissa olevaa stressaavaa tapahtumaa tai yötä oudossa vuoteessa. 8. He saattavat lisätä alkuperäisen reseptin mukaista annostusta. 9. Heillä saattaa olla ahdistus- ja paniikkioireita, avoimen paikan kammoa, unettomuutta ja lisääntyneitä fyysisiä oireita huolimatta bentsodiatsepiinien jatkuvasta käytöstä. 18
19 Bentsodiatsepiineja käyttävien ihmisten määrä on maailmanlaajuisesti suunnaton. Esimerkiksi Yhdysvalloissa lähes 11 prosenttia 1990 tutkitusta suuresta väkijoukosta ilmoitti käyttäneensä jotain bentsodiatsepiinia edellisenä vuonna. Noin kaksi prosenttia Yhdysvaltain aikuisväestöstä (noin 4 miljoonaa ihmistä) näyttäisi käyttäneen heille määrättyjä unen tuovia tai rauhoittavia bentsodiatsepiineja säännöllisesti 5-10 vuoden ajan. Samanlaisia lukuja havaitaan Iso-Britanniassa sekä useimmissa Euroopan ja Aasian maissa. Suuri määrä näistä pitkäaikaiskäyttäjistä on varmaan ainakin jossakin määrin riippuvaisia. Se, moniko käyttäjä tarkkaan ottaen on riippuvainen, ei ole tiedossa. Se riippuu myös siitä, kuinka riippuvuus määritellään. Monet tutkimukset ovat kuitenkin näyttäneet, että prosentilla pitkäaikaiskäyttäjistä on bentsodiatsepiinien käytön lopettamisessa vieroitusoireista johtuvia vaikeuksia (kuvattu luvussa 3.). Määrättyyn (reseptinmukaiseen) korkeaan annokseen liittyvä riippuvuus Pieni osa potilaista, jotka aloittavat määrättyjen bentsodiatsepiinien käytön, alkavat vaatia yhä suurempia ja suurempia annoksia. Ensiksi he saattavat suostutella lääkäreitään nostamaan määräystensä annostusta, mutta saavuttaessaan määräysten ylärajan, he saattavat ottaa yhteyttä useisiin lääkäreihin tai sairaaloihin saadakseen lisää varastoja, joita he sitten itse määräilevät itselleen. Joskus tämä ryhmä yhdistää bentsodiatsepiinien väärinkäytön alkoholin liikakulutukseen. Tämän ryhmän potilaat ovat tavallisesti hyvin ahdistuneita, masentuneita ja heillä saattaa olla persoonallisuusongelmia. Heillä saattaa olla myös aikaisempaa rauhoittavien tai alkoholin väärinkäyttöä. He eivät tavallisesti käytä luvattomia lääkkeitä, mutta saattavat hankkia bentsodiatsepiineja katukaupasta jos muut lähteet pettävät. Bentsodiatsepiinien päihdekäyttö Bentsodiatsepiinien päihdekäyttö on kasvava ongelma. Maailmanlaajuisesti suuri osa (30-90 prosenttia) monipäihdeongelmaisista käyttää myös bentsodiatsepiineja. Bentsodiatsepiineja käytetään tässä tarkoituksessa lisäämään luvattomien lääkeaineiden ja huumeiden, erityisesti opiaattien, antamaa potkua sekä lieventämään muiden väärinkäytettyjen aineiden (opiaatit, barbituraatit, kokaiini, amfetamiini ja alkoholi) vieroitusoireita. Ihmiset, joille on annettu bentsodiatsepiineja alkoholivieroituksen aikana, tulevat joskus riippuvaisiksi bentsodiatsepiineista. He saattavat väärinkäyttää laittomasti saatuja bentsodiatsepiineja ja siten myös retkahtaa takaisin alkoholinkäyttöön. Satunnaisesti korkeita bentsodiatsepiiniannoksia käytetään yksinäänkin pilveen pääsyyn. 19
20 Diatsepaamin, alpratsolaamin, loratsepaamin, tematsepaamin, triatsolaamin, flunitratsepaamin ja muiden aineiden virkistyskäytöstä on raportoitu monissa eri maissa. Yleensä lääkkeitä otetaan suun kautta, usein annostuksina, jotka ovat paljon suurempia kuin hoidollisesti käytetyt (esim. 100 mg diatsepaamia tai vastaavaa päivittäin). Jotkut käyttäjät ottavat bentsodiatsepiineja myös suonensisäisesti. Nämä suurannoskäyttäjät kehittävät korkean sietokyvyn bentsodiatsepiineille, ja vaikka he saattavat käyttää bentsodiatsepiineja satunnaisesti, jotkut tulevat riippuvaisiksi. Näiden potilaiden katkaisuhoito saattaa aiheuttaa vaikeuksia, koska vieroitusoireet voivat olla vakavia ja voivat sisältää kouristuksia. Nykyinen virkistyskäyttäjien määrä saattaa olla suhteellisen pieni, ehkä kymmenesosa terapeuttisten annosten pitkäaikaiskäyttäjien määrästä, mutta luultavasti se on Yhdysvalloissa ja Länsi-Euroopassa määrältään joitakin satoja tuhansia. Määrä näyttäisi olevan kasvussa. On opettavainen ajatus, että ylenmääräinen bentsodiatsepiinien määräily, joka johti niiden läsnäoloon monissa talouksissa, teki niistä helposti saatavia ja epäilemättä auttoi niiden mukaantuloa laittomaan lääkekauppaan. Nykyiset lähteet väärinkäyttäjille ovat väärennetyt reseptit, lääkevarkaudet ja laittomat maahantuonnit. BENTSODIATSEPIINIEN PITKÄAIKAISKÄYTÖN SOSIOEKONOMISET VAIKUTUKSET Tämänhetkiset sosioekonomiset kustannukset bentsodiatsepiinien pitkäaikaiskäytölle ovat huomattavat, vaikkakin vaikeat määrittää. Monet näistä on koottu taulukkoon 3. Nämä seuraamukset voitaisiin minimoida, jos pitkäaikaisia bentsodiatsepiinien määräyksiä vähennettäisiin. Silti monet lääkärit jatkavat bentsodiatsepiinien määräämistä. Potilaat, jotka haluavat vieroittautua, saavat vähän neuvoja tai tukea siitä kuinka menetellä. Seuraava luku antaa käytännön tietoa vieroituksesta. Siitä on toivottavasti apua sekä bentsodiatsepiinin pitkäaikaisille käyttäjille että heidän lääkäreilleen. 20